Radio-omroeper kry borgtog ná twee boeties sterfArgieffoto ŉ Radio-persoonlikheid is op borgtog van R5 000 vrygelaat nadat hy Sondag glo twee boeties, wat op pad was kerk toe, omgery en van die toneel af gevlug het. “Die radio-omroeper, Papa Moalusi (30) van Motsweding FM, het Maandag in die Mmabatho-landdroshof verskyn,” het brig. Thulane Ngubane, ŉ polisiewoordvoerder van Noordwes, Dinsdag gesê. “Die saak is tot 27 Junie uitgestel vir verdere ondersoek.” Moalusi staar twee aanklagte van strafbare manslag in die gesig. Hy word ook aangekla van roekelose bestuur, dronkbestuur, en die versuim om te stop en hulp te verleen by ŉ ongelukstoneel. Maroela Media het Sondag berig die twee broers was saam met hul ma op pad kerk toe, toe hulle doodgery is. Klik hier om meer te lees. – SAPA